Egidius Jünger

**Egidius Jünger**, også stavet **Aegidius Junger** (født 6. april 1833 i Burtscheid i Rhinprovinsen i kongedømmet Preussen; død 26. desember 1895 i Vancouver i delstaten Washington i USA), var en tyskfødt katolsk biskop i USA. Han var biskop av Nesqually fra 1879 til sin død i 1895 og var den eneste europeiskfødte biskopen av vestre del av delstaten Washington.
## Liv og virke
### Bakgrunn
Jünger ble født i Burtscheid nær Aachen i den prøyssiske Rhinprovinsen. Han fikk sin tidlige utdannelse på skolene i hjembyen, og ble uteksaminert fra det kongelige Gymnasium i Aachen. I 1853 begynte han på Det katolske universitet i Leuven i Belgia.

### Prest
Den 27. juni 1862 ble han ordinert til prest i Mechelen av den stedlige erkebiskop, kardinal Engelbert Sterckx. I oktober samme år kom han til USA som misjonær, hvor han var stasjonert i Walla Walla i Washington. I 1864 ble han rektor for *St. James's Cathedral* (nå en pro-katedral) i Vancouver.

### Biskop av Nesqually
Den 6. august 1879 ble Jünger utnevnt til den andre biskopen av Nesqually av pave Leo XIII. Han mottok sin bispeordinasjon den 28. oktober av erkebiskop François Norbert Blanchet i Oregon City i Oregon. Medkonsekrator var Augustin Magloire Alexandre Blanchet, hans forgjenger som erkebiskop av Nesqually. 

Bispedømmet opplevde betydelig vekst under hans administrasjon, inkludert en økning i antall prester og menigheter, og antallet kvinnelige ordensfolk i området økte fra omtrent 60 til 286. Under hans ledelse ble en stor katedral bygget i Vancouver i Washington i 1888 for å erstatte den gamle trekirken som ble bygget i 1846 av biskopene François Norbert Blanchet og Modeste Demers. Men gjelden på 50.000 dollar som prosjektet medførte tynget ham.

En samtidig beretning beskrev biskop Jünger som en hardtarbeidende person med enkel livsstil og som bygde gode relasjoner med sine prester og menighetsmedlemmer.

Han døde i Vancouver i delstaten Washington i en alder av 62 år på Stefansdagen i 1895.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621 *1604
* Biskop Laudivio Zacchia (1565-1637) *1605
* Kardinal Antonio (Marcello) Barberini den eldre, O.F.M. Cap. (1569-1646) *1625
* Erkebiskop Nicolò Guidi di Bagno (1583-1663) *1644
* Erkebiskop François de Harlay de Champvallon (1625-1695) *1651
* Erkebiskop Louis-Antoine de Noailles (1651-1729) *1679
* Biskop Jean-François Salgues de Valderies de Lescure 1644-1723) *1699
* Erkebiskop Louis-Jacques Chapt de Rastignac (1690-1750) *1722
* Erkebiskop Christophe de Beaumont du Repaire (1703-1781) *1741
* Biskop Charles-Gilbert de May de Termont (1712-1776) *1753
* Biskop Jean-Olivier Briand (1715-1794) *1766
* Biskop Jean-François Hubert (1739-1797) *1786
* Biskop Pierre Denaut (1743-1806) *1795
* Erkebiskop Joseph-Octave Plessis (1763-1825) *1801
* Biskop Jean-Jacques Lartigue, P.S.S. (1777-1840) *1821
* Biskop Ignace Bourget (1799-1885) *1837
* Erkebiskop François-Norbert Blanchet (1795-1883) *1845
* Biskop *Egidius Jünger* (1833-1895 *1879

## Litteratur
* Bonaventura Hammer: *Die Katholische Kirche in Den Vereinigten Staaten Nordamerikas*, BoD 2013, S. 330–332 (digitalisat)

## Referanser